Trongisvágur

Trongisvágur (dansk: Trangisvåg) er en bygd på Suðuroy, den sørligste av Færøyene. Trongisvágur danner en sammenhengende bebyggelse med Tvøroyri på nordsiden av Trongisvágsfjørður. Trongisvágur ligger i Tvøroyrar kommuna.

Bygden ligger ved utløpet av Stórá, innerst i Trongisvágsfjørður. Fra Trongisvágur er det veiforbindelse til Hvalba i nord og Ørðavík i sør. Trongisvágur er en gammel jordbruksbygd, første gang nevnt i jordeboken i 1584.

I første halvdel av 1900-tallet ble det drevet kullgruver i Rangabotnur. Kullet fikk meget stor betydning under første og andre verdenskrig.

 Referanser 

Kategori:Bosetninger på Færøyene
Kategori:Suðuroy
Kategori:Portal:Færøyene/artikler